@ Sejurul a fost achitat de o firma de medicamente care are contracte cu spitalele din Iasi @ Profesorul a fost audiat saptamana trecuta de procurorii Directiei Nationale Anticoruptie

Pare ca acest medic nu a iertat pe nimeni, a luat tot ce a putut si de la toti care i-au dat. Pana si concediile in strainatate i-au fost platite de altii. Pe masura ce ancheta de coruptie evolueaza in scandalul de coruptie de la Spitalul Parhon ies la lumina toate afacerile ilegale facute de conducerea acestei unitati medicale reprezentata de profesorul Adrian Covic, de la Universitatea de Medicina si Farmacie din Iasi, si Carmen Volovat. Unele dintre cele mai mari companii farmaceutice si de servicii medicale sunt implicate in acest scandal de coruptie. Doua mari companii farmaceutice din Germania s-au batut sa cumpere cu bani bunavointa directorilor de la Parhon. Este vorba despre Fresenius, compania care a preluat Centrul de Dializa de la Parhon si B.Braun.

Citeste si: EXCLUSIV! DNA arunca o bomba printre medici. Averile unor directori de spital au fost puse sub sechestru – FOTO, VIDEO

Mai sunt si alte companii cotizante implicate in acest dosar de coruptie, dar Fresenius si B.Braun au contribuit in ultimii ani cu cele mai mari sume de bani la bunastarea familiilor Covic si Volovat. Compania B.Braun este cea care ii achita lui Covic biletele de avion atunci cand calatorea in strainatate. Nu este vorba numai despre situatiile in care Covic pretexta ca trebuie sa calatoreasca pentru a participa la vreun congres medical, ci si de vacantele petrecute impreuna cu familia. Astfel, in data de 17.05.2010 subsidiara din Romania a companiei B.Braun, si anume SC Avitum SRL, a achitat cu suma de 5.453 lei 4 bilete de avion rezervate pe numele Adrian Covic, a sotiei sale Adina si a celor doua fiice. Nu a fost prima data cand aceasta companie a facut asemenea cadouri. Conform anchetatorilor, Avitum SRL a achitat in mai multe randuri biletele de avion ale lui Covic. In ceea ce priveste celelalte cheltuieli din sejurul de la Viena trebuie sa precizam ca familia Covic a avut bani suficienti pe card. Asta deoarece in aceasta perioada B.Braun a cotizat la greu, sumele de bani pe care i le-a dat directorului de la Parhon au atat de multe zerouri incat unei familii de simpli muncitori i-ar fi necesara o viata sa acumuleze atat de mult capital.

Miliarde in buzunarele medicului

Astfel, in perioada 1.02.2010-13.07.2010. SC Avitum SRL i-a platit lui Covic nici mai mult nici mai putin decat 103.114 lei in baza unui asa-zis contract de prestari servicii incheiat intre cele doua parti. Colaborarea a continuat si in urmatorii ani. In baza unui alt contract de „servicii de consultanta”, incheiat de Covic cu aceeasi firma Avitum SRL, reprezentata de directorul Gheorghe Bulat, fostul manager de la Parhon a incasat in perioada 6.08.2010 – 6.07.2012 nici mai mult nici mai putin decat 635.755 lei. De asemenea, in data de 29.06.2011, prin intermediul Fundatiei Salvati Rinichiul condusa de Maria Covic (mama lui Adrian Covic), fostul director de la Parhon a primit de la Avitum suma de 8.000 lei. Firma nu i-a dat bani degeaba lui Covic.

Citeste si: Caracatita spagilor dintr-un spital iesean. Marturiile pot aduce ani grei de puscarie – FOTO

Pentru toate spagile platite una din societatile din grupul B.Braun a incasat miliarde de lei de la Spitalul Parhon in perioada in care spitalul era condus de Adrian Covic si Carmen Volovat. Este vorba de firma SC B.Braun Medical SRL care a incheiat in perioada 7.08.2009 – 3.05.2012 nici mai mult nici mai putin decat 70 de contracte si acte aditionale cu Spitalul Parhon. Din aceste motive impotriva lui Gheorghe Bulat si a subsidiarelor din Romania din grupul B.Braun a fost inceputa urmarirea penala pentru savarsirea infractiunii de dare de mita. Si firmele Fresenius au facut astfel de „investitii” pentru a se asigura ca prin semnaturile lui Covic si Volovat vor incasa zeci de miliarde de la Spitalul Parhon. Astfel, firmele din grupul Fresenius au semnat cu Spitalul Parhon peste 120 de contracte si acte aditionale pentru medicamente si servicii medicale.

Bani luati prin mamica

Mama lui Covic este urmarita penal pentru savarsirea infractiunii de complicitate la luare de mita. Nu numai spagile platite B.Braun au trecut prin Fundatia Salvati Rinichiul, ci si o buna parte din banii pe care firmele din grupul Fresenius i-au dat lui Adrian Covic. Astfel, prin intermediul Fundatiei Salvati Rinichiul firma Fresenius Medical Care, reprezentata de directorul general Alexandru Ciolan i-a platit lui Adrian Covic mai multe sume de bani, in mai multe monezi. Astfel, firma i-a platit prin intermediul Fundatiei Salvati Rinichiul, in total 186.500 euro, 81.500 lei, 4.700 dolari americani si 166 de lire sterline. De asemenea, o alta companie din grupul Fresenius si anume Fresenius Kabi i-a dat lui Covic tot prin Fundatia Salvati Rinichiul suma de 6.680 lei. In acelasi dosar directorul medical al Spitalului Parhon, Carmen Volovat, este urmarita penal pentru savarsirea infractiunii de abuz in serviciu daca functionarul a obtinut pentru sine sau pentru altul un folos necuvenit. Asta deoarece si Carmen Volovat a beneficiat de „sponsorizari” din partea firmelor de medicamente implicate.